CELEX: 62021TN0036
Language: fi
Date: 2021-01-25 00:00:00
Title: Asia T-36/21: Kanne 25.1.2021 – PO v. komissio

29.3.2021   
            
            
               FI
            
            
               Euroopan unionin virallinen lehti
            
            
               C 110/32
            
         
      Kanne 25.1.2021 – PO v. komissio
      (Asia T-36/21)
      (2021/C 110/36)
      Oikeudenkäyntikieli: ranska
      
         Asianosaiset
      
      
         Kantaja: PO (edustajat: asianajajat L. Levi ja A. Blot)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että tämä kanne otetaan tutkittavaksi ja että se on perusteltu
               
            ja sen johdosta
      
                  —
               
               
                  kumoamaan 29.4.2020 tehdyn päätöksen, jolla kantajalle ilmoitettiin, että hänen vaatimuksensa, joka koski päätöksen, jolla hänen nimeään ei sisällytetty ulkoisen kilpailun ΕΡSO/ΑD/338/17 varallaololuetteloon, uudelleentarkastelua, oli hylätty
               
            
                  —
               
               
                  kumoamaan siltä osin kuin on tarpeen komission 14.10.2020 tekemän päätöksen, jolla kantajan valitus oli hylätty
               
            
                  —
               
               
                  korvaamaan kantajalle aiheutunut aineellinen ja aineeton vahinko
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäisen kanneperusteen mukaan Euroopan unionin perusoikeuskirjan (jäljempänä perusoikeuskirja) 21 artiklaa on rikottu, Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 1 d artiklaa on rikottu, yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL 2000, L 303, s. 16) 5 artiklaa on rikottu, Yhdistyneiden kansakuntien yleissopimuksen 2 artiklaa on rikottu, syrjintäkiellon periaatetta on loukattu ja kohtuullisia mukautuksia ei ole tehty.
               
            
                  2.
               
               
                  Toisen kanneperusteen mukaan perusteluvelvollisuutta ei ole noudatettu.
               
            
                  3.
               
               
                  Kolmannen kanneperusteen mukaan huolenpitovelvollisuutta ei ole noudatettu.